«Skyfri himmel» ble skrevet av forfatter Olaug Nilssen i 2005, etter at Bjørn Eidsvåg i et avisintervju høsten 2004 antydet at tekstene hans kunne brukes i teatersammenheng. Rogaland Teater tok utfordringen, og forestillingen gikk for fulle hus vinteren 2006/2007. Over 35.000 mennesker så forestillingen, som ble spilt hele 94 ganger. I musikalen, hvor den vestlandske, lavkirkelige bedehuskulturen spiller en viktig rolle, har Nilssen satt omtrent 20 av Eidsvågs sanger inn i en fortelling om hvordan det er å være et menneske.
Sommeren 2007 ble forestillingen også spilt på Det Norske Teatret i Oslo.